06 decembrie 2024

**Statistica şomajului înregistrat la nivelul judeţului Dolj in luna octombrie 2024.**

La sfârșitul lunii octombrie 2024, rata șomajului înregistrat la nivelul judeţului Dolj a fost de 8.39% corespunzătoare unui număr total de 19.357 şomeri, din care 8.849 femei.

Din totalul de 19.357 persoane înregistrate în evidențele AJOFM Dolj, 1.901 erau beneficiari de indemnizaţie de şomaj, iar 17.456 erau șomeri neindemnizați.

În ceea ce privește mediul de rezidență, 16.644 șomeri provin din mediul rural și 2.713 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la octombrie 2024 |
| Total | 19.357 |
| < 25 ani | 1.765 |
| între 25-29 | 1.224 |
| între 30-39 | 3.733 |
| între 40-49 | 4.824 |
| între 50-55 | 3.750 |
| peste 55 ani | 4.061 |

Șomerii fără studii şi cei cu nivel de instruire primar au ponderea cea mai mare în totalul şomerilor înregistraţi în evidenţele AJOFM Dolj (37,2 %), urmaţi de cei cu nivel de instruire gimnazial (37 %), iar 13,3 % au absolvit învăţământ liceal/postliceal. Șomerii cu nivel de instruire profesional reprezintă 10.8 % din totalul șomerilor înregistrați, iar cei cu studii superioare au o pondere de 1.7 %.